Ένα χρόνο μετά
τελετές για την πρώτη επέτειο της καταστροφής από τα τσουνάμι
Ο πρόεδρος Μπους λέει ότι οι ΗΠΑ παραμένουν προσηλωμένες στη παροχή βοηθείας στα θύματα του τσουνάμι που έπληξε χώρες του Ινδικού Ωκεανού. Σε ανακοίνωση του Λευκού Οίκου, καθώς ο αμερικανός πρόεδρος αναχωρούσε για το ράντσο του στο Τέξας, ο κύριος Μπους είπε ότι οι σκέψεις και οι προσευχές του Αμερικανικού λαού είναι με εκείνους που υπέφεραν από αυτή τη τραγωδία. Ο κύριος Μπους επίσης επαίνεσε τις προσπάθειες και τη γενναιοδωρία των ενόπλων δυνάμεων των ΗΠΑ, των εργαζομένων σε υπηρεσίας αρωγής και όλων εκείνων που προσέφεραν ανθρωπιστική βοήθεια. Αλλά και οι χώρες της περιοχής του Ινδικού Ωκεανού που επλήγησαν περισσότερο από το φονικό τσουνάμι του 2004, πραγματοποίησαν επιμνημόσυνες τελετές με την ευκαιρία της πρώτης επετείου της καταστροφής, που κόστισε τη ζωή σε 230,000 ανθρώπους. Στη Μπάντα Άτσε της Ινδονησίας, ο πρόεδρος της χώρας, Σουσίλο Μπαμπάνγκ Γιουντογιόνο, ενεργοποίησε μία νέα προειδοποιητική σειρήνα για τσουνάμι στις 8:16 το πρωί, που ήταν η ώρα που κτύπησε σαν πέρυσι το πρώτο παλιρροιακό κύμα. Ο συνολικός αριθμός των θυμάτων στην Ινδονησία υπολογίζεται στους 170,000. Η πρόεδρος της Σρί Λάνκα, Μαχίντα Ραγιαπάσκε, έκανε τα αποκαλυπτήρια μνημείου προς τιμή των θυμάτων στο χωριό Περαλίγια, όπου τεράστια κύματα εκτροχίασαν τραίνο και σκότωσαν πάνω από 1,000 άτομα. Οι νεκροί στη Σρι Λάνκα υπολογίζονται ότι υπερβαίνουν τους 30,000. Ο πρωθυπουργός της Ινδονησίας, Θακσίν Σιναουάτρα, έβαλε τον θεμέλιο λίθο μνημείου στο θέρετρο Κάο Λάκ, που επλήγη σκληρά από το τσουνάμι. Πάνω από 8,000 άτομα σκοτώθηκαν στην Ταϊλάνδη. Αλλά και στην Ινδία έγιναν ανάλογες τελετές στην μνήμη των περίπου 18,000 ατόμων που σκοτώθηκαν εκεί.